MAKRO บวก 3% อานิสงส์ถือ “โลตัส” บิ๊กเบิ้มค้าปลีก-ส่ง! ปลดล็อกฟรีโฟลต
MAKRO บวก 3% รับปัจจัยบวกถือหุ้นโลตัส 100% สามารถครอบคลุมลูกค้า B2B และ B2C รวมทั้งรับรายได้ค่าเช่าพื้นที่มากขึ้น ผลักดันผลงานอนาคตโตแกร่ง ผสานกับการปลดล็อกฟรีโฟลตเพิ่มเป็น 15.65% ส่งผลให้โอกาสในการเข้า SET50
3 ก.ย. 2564

ผู้สื่อข่าวรายงานว่าวันนี้ (3 ก.ย.2564) ราคาหุ้น บริษัท สยามแม็คโคร จำกัด (มหาชน) หรือ MAKRO ณ เวลา 12.14 น. อยู่ที่ระดับ 52.25 บาท เพิ่มขึ้น 1.75 บาท หรือ 3.47% โดยทำจุดสูงสุดที่ 53 บาท และทำจุดต่ำสุดที่ 49.25 บาท ด้วยมูลค่าการซื้อขาย 1.22 พันล้านบาท

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (1 ก.ย.2564) โดยการเข้าถือหุ้น 100% ในโลตัสนั้น ทำให้ MAKRO กลายเป็นบริษัทที่มีทั้งธุรกิจค้าส่งและค้าปลีก ครอบคลุมลูกค้า B2B และ B2C และเป็นผู้นำตลาดที่ชัดเจนในกลุ่มสินค้าอาหารสด รวมถึงได้รายได้ค่าเช่าพื้นที่มากขึ้น ผสานกับการปลดล็อก Free Float มากขึ้น หนุนโอกาสในการเข้า SET50 มากขึ้น อย่างไรก็ดีแนะนำ “ซื้อ” ราคาเป้าหมาย 45 บาท
 
 
 